
HOTĂRÂRE

cu privire la confirmarea și numirea în funcţie

a directorului radiodifuziunii IPNA Compania „Teleradio-Moldova”
În conformitate cu prevederile art.56 alin.(6), art.58 lit.f), art.61 alin.(1)-(2) din Codul audiovizualului al Republicii Moldova, în baza cap. VII pct. 10 din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărârea Consiliului de Observatori nr. 87 din 30.08.2013,  şi în baza p.21-25 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, modificat prin Hotărârea Consiliului de Observatori nr. 11 din 17.03.2015 şi a Regulamentului ad-hoc cu privire la concursul pentru funcţia de director al radiodifuziunii IPNA Compania „Teleradio-Moldova”, aprobat prin Hotărârea Consiliului de Observatori nr.20 din 11.02.2016 cu privire la anunţarea concursului pentru funcţia de director al radiodifuziunii IPNA Compania „Teleradio-Moldova”,
Consiliul de Observatori
HOTĂRĂŞTE:
1. Domnul Veaceslav Gheorghișenco se confirmă în funcţia de director al radiodifuziunii Instituţiei Publice Naţionale a Audiovizualului Compania „Teleradio-Moldova”.
2. Directorul radiodifuziunii IPNA Compania „Teleradio-Moldova” este numit în funcţie pentru un mandat de 5 (cinci) ani.
3. Președintele Consiliului de Observatori al Instituţiei Publice Naţionale a Audiovizualului Compania „Teleradio-Moldova” va semna contractul individual de muncă cu directorul radiodifuziunii IPNA Compania „Teleradio-Moldova”.

4. Directorul radiodifuziunii IPNA Compania „Teleradio-Moldova” va primi din data intrării în vigoare a prezentei hotărâri un salariu de lunar în mărime de 4 salarii medii lunare ale personalului de creație, calculat în raport cu ultimele 3 luni de activitate.
5. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 9 membri ai Consiliului de Observatori la punctele 1, 2, 3, 5: „PRO” – 9 voturi (D.Deleu; P. Grozavu; L.Gurez; V.Țapeș; L.Vasilache; L.Călugăru; S.Nistor; N.Spătaru; M.Țurcan) și cu votul a 7 membri ai Consiliului de Observatori la punctul 4, „CONTRA” – 2 voturi (P.Grozavu; L.Vasilache)

